**Opettajuus/ oma opettajaidentiteetti**

1. Kuvaa itseäsi opettajan työssä kahdella kuvalla. Ensimmäisessä kuvassa kuvaat tämän vuoden opintoja ja kehittymistäsi opettajana. Miten pedagoginen, esteettinen ja hyvinvointiosaamisesi ovat kehittyneet opintojen aikana? Mitkä osatekijät ovat vaikuttaneet opettajuutesi kehittymiseen?

2. Toisessa kuvassa olet valmistumisesi jälkeen tulevaisuuden työssäsi. Mitkä osa-alueet ovat kehittyneet/muuttuneet/kasvaneet ensimmäisen kuvan jälkeen? Missä asioissa ajattelet vielä erityisesti kehittyväsi tai tarvitsevasi lisäoppia ennen työhön siirtymistäsi? Mitä taitoja ja osaamista käytät työssäsi?  Miten osaamisesi näkyy työskentelyssäsi?

Hahmottele nämä kuvat kahdelle A4-kokoiselle paperille tai sähköiseen muotoon.  Kuvaamisen tapa on vapaa. Voit käyttää itse piirtämiäsi tai muualta leikkaamiasi/kopioimiasi/lataamiasi kuvia. Jos lataat valmiita kuvia internetistä, pyydämme sinua käyttämään creative commons (<https://search.creativecommons.org/>) lisenssillä olevia kuvia ja lisäämään kuvan nettiosoitteen. (Tämä tekijänoikeuksien takia).

3.  Kirjoita lisäksi yksi lyhyt teksti, jossa pohdit seuraavia kysymyksiä: Mitä kuvistasi näkyy ja ketä niissä on? Miksi halusit nostaa juuri valitsemiasi asioita esille kuvissasi? Kirjoita lyhyt teksti ja liitä se kuviisi. Tallenna kuvat ja niihin liittyvä teksti omille Prope-sivuillesi.